stanford-oval/wikipedia huggingface dataset:
המרוץ אל הים
תוצאה והשפעות

בעוד הכוחות הבריטיים המשיכו בתנועה למארן וחזרו צפונה, המשיכו יחידות שדה וביצורים קטנות של הצבא הבלגי, הנחתים הבריטים, הנחתים הצרפתים, ויחידות משוריינות של יחידת האוויר בצי הבריטי[דרוש מקור], בסיוע של כלי שיט של הצי, בניסיונות מתואמים להשיג יתרון בשדה הקרב בים. המטרה הייתה לנקות את החוף הבלגי משליטה גרמנית כך שהגרמנים לא יוכלו להשתמש בנמלים הבלגיים לצוללות שבהן השתמשו וכדי למנוע מהם את הגישה לאספקה של הבריטים שהגיעה לנמלים אלה.
בהתחלה נבלמו הגרמנים בצפון בסמוך לאנטוורפן על ידי הבלגים. הנחתים הבריטים השתלטו על חלק מהנמלים, בעוד יחידות משוריינות של חיל האוויר של הצי יצרו מיסוך נייד שמנע את התקדמות הגרמנים לכיוון פריז. בהמשך להגנות המאולתרות אך המחושבות בקצה המערבי של בלגיה שנוצרו בעזרת שיטפונות, היווה קרב איזר עוגן להתגוננות ולביצור העתידי של הבלגים שנתקבע בקרב איפר הראשון.
חשיבות נמלי הים הבלגיים והצרפתיים, כגון קאלה ובולון, במתן אספקה לבריטים הייתה רבה. בזכותם הצליחו מדינות ההסכמה לשמור על האינטרסים שלהן בים וביבשה, גם בעומק צרפת. הבריטים הצליחו לשמור על נוכחות צבאית רציפה בשטח צרפת ולשמור על שליטתם בתעלת למאנש. כדי להתמודד עם צוללות הגרמנים היה צורך לשלוט במצר דובר. לכן היו חייבות מדינות ההסכמה לשמור על נוכחות צבאית רצופה בשני החופים של המצר כדי לשלוט על הסכרים, על מוקשי הים ועל הרשתות.
מדינות ההסכמה עמדו ביעדים אלה בזכות שיתוף פעולה טוב מאוד בין חילות הים והיבשה של הבלגים, הבריטים והצרפתים, וכך לא איבדו הצרפתים אף נמל במהלך המלחמה. בדיעבד הצליחו מדינות ההסכמה לשמור על השליטה בתעלת למאנש והזרימו כוחות יבשה רבים לתוך צרפת. אף על פי כן, השגת יעדים אלה לא הוגדרה באופן רשמי. הם נראו מובנים מאליהם לאדמירליות הבריטית. האיום של הצוללות הגרמניות היה תמריץ נוסף וגם הן לא הוגדרו כמטרה באופן רשמי.
סך המהלכים האלה אפשרו לבריטים להגיע כוחות צפונה, לחוף שממערב לדנקרק, לפני שהמצב הידרדר שם ומבלי שהגרמנים השיגו יתרון במרוץ אל הים. הכוחות הגרמניים הגיעו ברובם ממזרח בלגיה, אחרי שהם נבלמו ועוכבו לא פעם בזכות מבצעים שהיו קשורים בהתנגדות באנטוורפן. כך מילאו הביצורים הבלגיים באנטוורפן ובאיזר, יחד עם התכנון המוצלח של האדמירליות הבריטית, תפקיד מפתח במהלך העניינים במלחמה.
ראו גם

בלגיה במלחמת העולם הראשונה
קנלונס (מחוז)

מחוז קנלונס (בספרדית: Departamento de Canelones) הוא אחד מתשעה עשר המחוזות באורוגוואי בירת המחוז היא קנלונס, והעיר המאוכלסת ביותר בה, היא סיודד דה לה קוסטה.
מיקום המחוז הוא בדרום המדינה, גובל במחוז פלורידה מצפון, במחוזות לבז'חה ומלדונדו ממזרח, בדרום גובל בנהר ריו דה לה פלטה, בדרום מערב במחוז מונטווידאו ומחוז סן חוסה ממערב. בחלקו המערבי והצפוני הגבול עם המחוזות האחרים הוא גבול טבעי לאורך נהר סנטה לוסיה, ובחלקו המזרחי קו הגבול הוא לאורך הנחלים קוצ'יז'ה גרנדה וסוליס גרנדה.
שטח המחוז 6,106 קמ"ר, ומתגוררים בו (לפי מפקד 2011) 520,187 תושבים. צפיפות האוכלוסייה בו היא השנייה במדינה, (אחרי מונטווידאו) עם 114.68 תושבים לקמ"ר.
חלק מהאזור הדרום מערבי של המחוז, הם פרוורים של העיר מונטווידאו. נמל התעופה הבין לאומי של אורוגוואי "קרסקו" (קוד IATA הוא MVD) (ספ'), נמצא במחוז זה.
היסטוריה

מחוז קנלונס הוא אחד מהמחוזות הראשונים שהוקמו בשטח הנוכחי של אורוגוואי שנקראה אז "הפרובינציה המזרחית". המחוז הוכרז ב-27 בינואר 1816 בחוק שהתקבל במונטווידאו קבילדו (ספ') (אז - בניין הממשל) ואושר על ידי חוסה ארטיגס ב-3 בפברואר 1816, יחד עם הכרזתם של המחוזות מונטווידאו, מלדונדו, סוריאנו, סן חוסה וקולוניה. גבולות המחוז כפי שהוכרזו בצו זה היו מנהר סנטה לוסיה ועד למחוז מונטווידאו.
כבר בשנת 1764 נוסדה העיר הראשונה במחוז, כיום סנטה לוסיה (אנ'). ובשנת 1851 הוקמה העיירה סאוסה (Sauce). מאוחר יותר נוסדו טאלה (ששמה כיום סן סלבדור דה טאלה) ב-1864, סן רמון ב-1867, פרוגרסו ב-1871, לה פאס ב-1872, סן אנטוניו ב-1875, סן חסינטו ב-1876, סוקה (לשעבר סנטו תומאס דה אקינו) ב-1877, סנטה רוסה ב-1879, חואקין סוארס ב-1882, בוליבאר ב-1886, טולדו ב-1889. סריז'וס ב-1896, סן באוטיסטה ב-1901, טאפיה ב-1922, מיגס ב-1859 (נקראה בעבר פואבלו דל כרמן), בארוס בלאנקוס ב-1951, מונטס ב-1891, חואניקו ב-1953, פאסו קראסקו ב-1963 וסיודד דה לה קוסטה ב-1994.
הערים עם מספר התושבים הגבוה ביותר הן סיודד דה לה קוסטה ולאס פיידרס.
כלכלה

חלק גדול מכלכלת המחוז היא החקלאות, במחוז כרמי גפן רבים, והאזור הוא תורם מרכזי לתעשיית היין המתפתחת של אורוגוואי. בנוסף, ישנם גידולי דגנים – בעיקר תירס, ומגוון רחב של פירות וירקות. התיירות, באזור החוף המזרחי, היא גם מקור הכנסה חשוב במחוז, ואפשרה את התפתחותם של מרכזים עירוניים חשובים, כגון אטלנטידה.
ממשל > מוניציפלית

ראש העיר נבחר בבחירה ישירה, לתקופה של חמש שנים. ויכול לאחר מכן יכול להיבחר מחדש.
ממשל > חוקתית

הרשות המחוקקת היא מועצה מחוזית המורכבת מ-31 חברי מועצה, הנבחרים באופן דמוקרטי. חברי המועצה מופקדים על הצעת רפורמות עירוניות, צווים ומיסים, כמו גם כל פרויקט אחר שהם מוצאים לנכון בתאום עם ראש העיר.
ממשל > עיריות במחוז (ניהול אזורי)

במחוז קיימים 30 עיריות אזורית. 29 מתוכם הוקמו ב-15 במרס 2010, והעירייה ה-30, בעיר פסאדו, הוקמה ב-2013 ושמה שונה ל-18 דה מאז'ו.
1) 18 דה מאז'ו
2) אגואה קוריינטס
3) אטלנטידה
4) בארו בלנקוס
5) קנלונס
6) סיודד דה לה קוסטה
7) קולוניה ניקוליץ'
8) אמפלמה אולמוס
9) לה פלורסטה
10) לה פס
11) לאס פיידראס
12) לוס קריז'וס
13) מיגס
14) מונטס
15) פנדו
16) פרקה דל פלטה
17) פאסו קראסקו
18) פרוגרסו
19) סלינאס
20) סן אנטוניו
21) סן באוטיסטה
22) סן חסינטו
23) סן ראמון
24) סנטה לוסיה
25) סנטה רוסה
26) סאוקה
27) סוקה
28) סוארס
29) טאלה
30) טולדו
ממשל > ערים מרכזיות > קנלונס

היא בירת המחוז והמרכז הניהולי שלו, היא אחת הערים החשובות במחוז. אוכלוסיית העיר מונה 19,865 תושבים. והיא נמצאת בתוך אזור מטרופולין מונטווידאו, 45 ק"מ מהבירה הלאומית.
ממשל > ערים מרכזיות > סיודד דה לה קוסטה

מתגוררים בה 112,500 תושבים, והיא העיר השנייה בגודלה באורוגוואי במספר התושבים. נמצאת בדרום המחוז, ומהווה חלק מהמטרופולין של מונטווידאו, זהו אזור מגורים ושירות בעל חשיבות חיונית, ובו נמצא נמל התעופה הבינלאומי קראסקו. בעיר ישנו אזור מסחרי גדול, המודרני ביותר במדינה כולה.
ממשל > ערים מרכזיות > לאס פיידראס

עם 71,285 תושבים, היא אחת הערים עם רמת המסחר והתעשייה הגבוהה ביותר במחוז. ידועה כבירת הענבים והיין, והיא מרכזת את הריכוז הלאומי הגדול ביותר של ענף היין. היא סמוכה מצד דרום לעיר לה פאס בה נמצא בית הקברות היהודי היחיד במדינה, ולעיירות פרוגרסו ו-18 דה מאז'ו מצפון, וכולם מקושרות לעיר מונטווידאו.
ממשל > ערים מרכזיות > פנדו

גרים בה 31,000 תושבים, והיא ידועה כעיר תעשייתית, וגובלת במחוז מונטווידאו.
ממשל > ערים מרכזיות > אטלנטיס

עם 10,000 תושבים, זהו אתר הנופש העיקרי על חוף הים. ידועה ביופייה ובשלוותה, היא מובלעת תיירותית בעלת חשיבות חיונית.
אזורי קנלונס

מבחינה גאוגרפית, כלכלית וחברתית הוא מורכב משלושה אזורים:
בצפון ובמרכז, מרכז חקלאי של גידולי דגנים, גפנים, ירקות ועצי פרי. גם עשבי תיבול ארומטיים מגדלים במחוז, בעיקר בחקלאות תעשייתית ואורגנית, ויש אזורים ייעודיים לייצור חלב, שהשוק העיקרי שלהם הוא מונטווידאו.
בדרום, אזורי תעשייה, המתוחזקים על ידי ערים ושכונות לוויין של מונטווידאו. המגזרים העיקריים שלה הם תעשיות המזון והטבק.
רצועת החוף לאורך נהר ריו דה לה פלטה, מחולקת לשני אזורים עיקריים: סיודד דה לה קוסטה, שבו יש פרברי מגורים רבים של מונטווידאו וכולל את האזורים עד נחל פנדו, ואת אזור קוסטה דה אורו, בה ישנם אתרי נופש קייציים רבים. ומשתרע עד נחל סוליס גרנדה, המהווה את הגבול עם מחוז מלדונדו.
יחסים בינלאומיים

למחוז קנלונס הסכמי ערים תאומות עם 36 ערים ברחבי העולם: (רשימה חלקית)
הרפובליקה העממית של סין שאנשי, סין (1992)
אקוודור פיצ'ינצ'ה, אקוודור (2007)
פרגוואי מחוז סן פדרו, פרגוואי (2008)
מקסיקו קואוליה, מקסיקו (2014)
פרגוואי המחוז המרכזי, פרגוואי (2019)
מקסיקו אגואסקליינטס, מקסיקו (2022)
הערות שוליים

↑  חתימת הסכם ערים תאומות עם מחוז סאן פדרו בפרגוואי
↑  קנלונס והמחוז המרכזי בפארגוואי חותמים על הסכם ערים תאומות
↑  ממשלת קנלונס ומדינת אגואסקליינטס (מקסיקו) מתקדמות בחתימה על הסכם שיתוף פעולה הדדי
| --- | --- |
בקרת זהויות :  MusicBrainz: 2dcc1093-b5ff-4228-8dcd-7ea063265e7e 
העיריות במחוז קנלונס.
הטרמינל בנמל התעופה הבין לאומי קראסקו
מתיו דומיניק

| --- | --- |

מתיו דומיניק, 2017
 לידה:  7 בדצמבר 1981 (בן 43) ויט רידג', קולורדו
 מידע כללי
 בשירות:  אסטרונאוט בשירות נאס"א
 לאום:  ארצות הברית ארצות הברית
 השכלה:  אוניברסיטת סן דייגו  בית הספר של הצי ללימודים מתקדמים  בית הספר לטייסי ניסוי של הצי האמריקאי  חיל ההכשרה של קציני מילואים  D'Evelyn Junior/Senior High School 
 עיסוקים נוספים:  טייס
 תקופת השירות:  2017–הווה (כ־8 שנים)
 דרגה:  קומנדר
 זמן שהייה בחלל:  235 ימים ו-4 שעות (נמצא בחלל)
 ביוגרפיה בנאס"א:  מתיו דומיניק
 משימות
 SpaceX Crew-8
 / 
 עיטורים
 מדליית האוויר  מדליית הטיסה בחלל של נאס"א
 
מתיו סטוארט "מאט" דומיניק (באנגלית: Matthew Stuart "Matt" Dominick;‏ נולד ב-7 בדצמבר 1968) הוא טייס ואסטרונאוט אמריקאי שטס לחלל כחבר משלחות לתחנת החלל הבין-לאומית.
ביוגרפיה

מתיו דומיניק נולד וגדל בעיירה ויט רידג' שבמדינת קולורדו. בשנת 2005 סיים לימודי הנדסת חשמל באוניברסיטת סן דייגו (USD).
לאחר סיום הלימודים הוא התגייס לצי ארצות הברית וסיים קורס טיס למטוס F/A-18 סופר הורנט. לאחר סיום הקורס הוא השתתף בטיסות מבצעיות כתמיכה בפעולות צבא ארצות הברית באפגניסטן. בהמשך הוא סיים לימודי תואר שני בהנדסת מערכות בבית הספר של הצי ללימודים מתקדמים וקיבל הסמכה כטייס ניסוי. הוא פעל כטייס ניסוי במספר פרויקטים.
שירות בתחום החלל

ביוני 2017 בהיותו במשימה על סיפון נושאת מטוסים רונלד רייגן (CVN-76) דומיניק קיבל אישור להתחיל קורס בהכנה לטיסות חלל. הקורס נמשך שנתיים.
דומיניק היה חבר בצוות גיבוי לפני שהוצב במשימת טיסה לחלל.
במרץ 2024 דומיניק טס לחלל בטיסה  SpaceX Crew-8 כמפקד צוות. הוא הצטרף למשלחת מס' 70 לתחנת החלל הבין-לאומית בפיקוד של אנדראס מוגנסן. לאחר סיום פעילות המשלחת הוא הצטרף למשלחת מס' 71 לתחנת החלל הבין-לאומית בפיקוד של אולג קונוננקו ועבר למשלחת מס' 72 לתחנת החלל הבין-לאומית בפיקוד של סוניטה ויליאמס. הוא חזר לכדור הארץ באוקטובר 2024.
סאמיט אחזקות נדל"ן

|  נתונים כלליים |
| --- | --- |
 סוג:  חברה ציבורית
 בורסה:  הבורסה לניירות ערך בתל אביב
 סימול:  סמט
 תקופת הפעילות:  1965–הווה (כ־60 שנה)
 חברות בנות:  חייל השקעות ונכסים בע"מ  פישמן מפעלי קרור בע"מ  תמנע אחזקות (1997) בע"מ  Summit Properties Ltd   Deutsche Real Estate AG ועוד מאות חברות אחרות
 משרד ראשי:  אנדרי סחרוב 3, חיפה, ישראל ישראל
 ענפי תעשייה:  נדל"ן
 שווי שוק:  4.28 מיליארד ש"ח (30 בינואר 2025)
 הכנסות:  688 מיליון ש"ח (2023)
 רווח תפעולי:  285 מיליון ש"ח (2023)
 רווח:  192 מיליון ש"ח (2023)
 הון עצמי:  5.24 מיליארד ש"ח (2023)
 סך המאזן:  10.9 מיליארד ש"ח (2023)
 יו"ר:  זוהר לוי
 מנכ"ל:  אמיר שגיא
 
סאמיט אחזקות נדל"ן בע"מ היא חברה ציבורית העוסקת בנדל"ן מניב בישראל, ארצות הברית וגרמניה.
היסטוריה

החברה נוסדה בישראל בשנת 1965 כחברה פרטית בשם חוף הדקל בע"מ ובשנת 1997 שינתה החברה את שמה לחייל אחזקות (1965) בע"מ. בשנת 1998 היא הונפקה בבורסה לניירות ערך בתל אביב והפכה לחברה ציבורית. החברה התעסקה בנדל"ן בישראל ובאירופה באמצעות מספר חברות בת. בשנת 2002 החברה נקלעה לקשיים בעקבות המשבר הכלכלי בישראל שגרם לירידה בביקושים לדיור.
בשנת 20023 זוהר לוי רכש את החברה והצליח להגיע להסדר חובות עם נושי החברה. בשנת 2004 שינה זוהר את שמה של החברה לסאמיט אחזקות נדל"ן.
החל משנת 2005 סאמיט אחזקות התמקדה בהשקעות נדל"ן בגרמניה, ובשנים 2006-2007 מכרה החברה את הנכסים לחברת הבת הציבורית "סאמיט גרמניה". בשנים 2005 עד 2007 קנתה סאמיט גרמניה נכסים בשווי 3 מיליארד ש"ח. במשבר הכלכלי של 2008 קנתה סאמיט אחזקות 10% מממניותיה של סאמיט גרמניה. בשנת 2009 השתלטה סאמיט אחזקות על סאמיט גרמניה על פי שווי של 58 מיליון אירו והפכה אותה לחברה פרטית. בשנת 2014 הונפקה סאמיט גרמניה מחדש בבורסה בלונדון על פי שווי של 185 מיליון אירו. בשנת 2020 שוב רכשה סאמיט אחזקות את כל מניותיה של סאמיט גרמניה ושינתה את שמה לסאמיט נכסים בע"מ.
בשנת 2021 מכרה סאמיט גרמניה חלק גדול מנכסיה בגרמניה והתחילה לפעול בתחום דיור להשכרה בניו יורק ונדל"ן מסחרי ברחבי ארצות הברית.
נכסי החברה

נכון לשנת 2024 החברה מחזיקה בישראל כ-30 נכסים בשווי של כ-2.3 מיליארד ש"ח. הנכסים כוללים משרדים, מחסנים, מרכזים לוגיסטיים, בתי קירור ומעט מבני מגורים. רוב הנכסים מושכרים לחברות בנוסף החברה מחזיקה שדה סולארי בתמנע. בגרמניה החברה מחזיקה בעיקר משרדים ומרכזים לוגיסטיים להשכרה. בארצות הברית החברה מחזיקה כ-3,000 יחידות דיור להשכרה ו-2 מלונות בניו יורק, ו-27 מרכזים מסחריים ברחבי ארצות הברית.
הערות שוליים

1 2 3 4 5  סאמיט אחזקות נדל"ן: נתונים כספיים באתר מאי"ה.
↑  תזכיר ההתאגדות של חוף הדקל באתר מאי"ה
↑  גולן פרידנפלד‏, נאמן חייל אחזקות הגיע להסכמה עם איש העסקים זהר לוי למכירת החברה תוך גיבוש הסדר נושים, באתר וואלה, 19 בדצמבר 2002
סוגי מרד

גטו ורשה בלהבות בעת המרד
מרידות נערכו פעמים רבות בהיסטוריה האנושית. דוגמאות רבות והרואיות למרד כוללות מיתוסים אודות מרד חוה ואדם בגן עדן ומרד פרומתאוס, מרד החשמונאים, מרד גטו ורשה ועוד.
במשך השנים, נבחנה תופעת המרד ומאפיינה וכן נעשתה הבחנה בין סוגי מרד שונים והתנהגויות מרדניות בעלות אופי שונה. אפטר הגדיר מרד כך: "לרצות או להרגיש מחויב לעשות דבר המנוגד לדרישה של סוכן חיצוני".
השפעות פסיכולוגיות

במחקר שערך ב-2009 מצא בוקובזה קשר בין מגדר לבין סוג המרד המדווח. במחקר נמצא שבנים מאופיינים יותר מבנות בסוגי המרד: המתריס, ההדוניסטי והאנרכיסטי. לגבי סוג המרד הטלי והמרד הפנטסטי, לא נמצאו הבדלי מגדר מובהקים.
כמו כן, במחקר של בוקובזה, נבדק הקשר בין סוג המרד המדווח לבין דפוס הורות (דפוס זה מתייחס להוריו של המשיב). משתנה דפוס ההורות נבחן על ידי שני מאפיינים: רמת הדרישות של ההורים (demendingness) ורמת הפיקוח שלהם (monitoring). כל חמשת הסוגים (מרד מתריס, מרד טלי, מרד הדוניסטי, מרד אנרכיסטי ומרד פנטסטי) נמצאו קשורים באופן מובהק לרמת הדרישות של ההורים. זאת בניגוד לתוצאות הקשר בין סוגי המרד השונים לבין רמת הפיקוח ההורי, שיצאו כולן לא מובהקות.
השפעות פסיכולוגיות > גיבוש זהות

במחקר נוסף, בוקובזה ביקש לחקור את הקשר בין מרדנות וסוגיה השונים, לבין גיבוש זהות והתנהגויות סיכון (risk-taking behavior) בגילאי ההתבגרות. לשם בחינת שלב גיבוש הזהות בו נמצא המתבגר, השתמש בוקובזה בסולם Extended Objective Measure of Ego Identity Status: סולם זה עושה שימוש בתאוריה של ג'יימס מארסיה (James Marcia) לגיבוש הזהות. תאוריה זו עוסקת באופן מעשי ויישומי במחקר מושגיו של אריקסון ובפרט על מושג הזהות. מארסיה מצא כי ישנם ארבעה סגנונות זהות שונים המתבססים על שני קריטריונים: מחויבות וחקירה. אופן גיבוש הזהות, לפי מארסיה, נקבע לפי שני הקריטריונים: האם ערך הפרט חקירה (חווה משבר) והאם הצליח הפרט לקבל על עצמו מחויבות. ארבעת סגנונות הזהות הם: פיזור זהות (Diffusion), פורקלוז'ר (סגירות - Forecloser), מורטוריום (Moratorium) והשגת זהות (identity achieved) (). בוקובזה מצא, שאכן ישנו קשר בין סוגי המרד השונים לבין גיבוש הזהות של המתבגר והפגנת התנהגויות מסוכנות:
כל סוגי המרד, מלבד מרד אנרכיסטי, נמצאו קשורים באופן חיובי ומובהק לסגנון הזהות מורטוריום (לפי מארסיה, סגנון מורטוריום מאפיין פרטים אשר אינם בעלי מחויבות ברורה והם נמצאים בעיצומו של תהליך אקספלוראטיבי ובמשבר על-מנת למצוא את הדרך שלהם). המרד הטלי נמצא קשור באופן חיובי ומובהק לסגנון פורקלוז'ר (לפי מארסיה, סגנון זה מאפיין פרטים אשר אינם מביעים מחויבות וביטחון בהחלטות שונות, אך זאת ללא תהליך של חקירה או חוויית משבר). מרד מתריס נמצא קשור באופן חיובי ומובהק לסגנון פיזור הזהות (לפי מארסיה, סגנון זה מאפיין פרטים אשר אינם מביעים עניין בסוגיית הזהות והאקספלורציה ואינם מביעים מחויבות לדבר). המרד האנרכיסטי נמצא קשור באופן שלילי ומובהק לסגנון השגת זהות (לפי מרסיה, סגנון זה מאפיין פרטים אשר עברו תהליך אקספלוראטיבי, בחרו והתחייבו לכיוון ברור). בנוסף, כל סוגי המרד השונים, מלבד המרד הטלי, נמצאו קשורים באופן חיובי להתנהגויות מסוכנות (כגון: שימוש בסמים, שתייה לשוכרה, מין לא בטוח, נהיגה במהירות גבוהה מהמותר וכדומה).
הערות שוליים

↑  Apter, M. J. (1982). The experience of motivation: the theory of psychological reversals. London: Academic Press.
↑  McDermott, M. R., & Apter, M. J. (1987b). The Social Reactivity Scale. In M. R. McDermott (Ed.), Rebelliousness in adolescence and young adulthood. Cardiff: University of Wales.
↑  אמיר בוחבוט, הלוחמים הוותיקים לא רצו לשמור – ונטשו, באתר nrg‏, 8 ביולי 2009
↑  Billow, R. M. (2003). Rebellion in group. International Journal of Group Psychotherapy, 53, 331–351.
↑  Bukobza, G. (2009). Relation Between Rebelliousness, Risk-Taking Behavior, and Identity Status During Emerging Adulthood. Identity: An International Journal of Theory and Research, 9, 159-177.
↑  מריה זערור, מאבק צמוד: טייץ בבית הספר גם לבנים, באתר mynet (כפי שנשמר בארכיון האינטרנט), 5 בספטמבר 2012
↑  Bukobza, G. (2009). Rebelliousness and risk-taking behavior in adolescence: Relations with parental
style and birth order. Manuscript submitted for publication.
↑  Extended Objective Measure of Ego Identity Status (EOM-EIS; Bennion & Adams, 1986)
↑  ( Marcia, 1966 מתוך: פלום 1995 - מתוך פלום, ח. (1995). מתבגרים בישראל: היבטים אישיים, משפחתיים וחברתיים. אבן יהודה: רכס, 145-123.
"הנחש מפתה את חוה", ציורו של ויליאם בלייק (1800)
פרומתאוס מביא את האש לבני האדם", ציור מעשה ידי היינריך פוגר, 1817
אנשיו של פרנסיסקו פרנקו במלחמת האזרחים בספרד (1934)
אליפות ארצות הברית הפתוחה 1928

| --- | --- |

אצטדיון הטניס וסט סייד
 ענף:  טניס 
 תקופת התחרות:  20 באוגוסט 1928 – 17 בספטמבר 1928 (29 ימים) 
 מספר תחרות:  48 
 עיר מארחת:  ניו יורק, בוסטון
 אצטדיון:  מועדון הטניס וסט סייד מועדון הקריקט לונגווד
 זוכה:  גברים:אנרי קושה (צרפת) נשים:הלן וילס (ארצות הברית) זוגות גברים:ג'ורג' לוט/ג'ון הנסי (ארצות הברית)  זוגות נשים:הייזל הוצ'קיס וייטמן/הלן וילס (ארצות הברית) זוגות מעורבים:הלן וילס/ג'ק הוקס (ארצות הברית)
 
 → אליפות ארצות הברית הפתוחה 1927 אליפות ארצות הברית הפתוחה 1929 ← 
 
אליפות ארצות הברית הפתוחה 1928 הייתה תחרות טניס על מגרשי הדשא. למעט תחרות זוגות גברים התחרויות התקיימו במועדון הטניס וסט סייד שבקווינס. התחרות התחילה ב-20 באוגוסט בתחרות הנשים שהסתיימה ב-27 באוגוסט. תחרויות זוגות הגברים התקיימו בפרברי בוסטון. הם החלו ב-10 בספטמבר והסתיימו ב-17 בספטמבר.
הלן וילס זכתה בתחרויות הנשים, זוגות נשים וזוגות מעורבים ולא הפסידה אף משחקון בתחרות נשים.
התחרות > תחרות הגברים

לתחרות זו נרשמו 64 טניסאים שחולקו ל-4 בתים. 16 טניסאים החזקים קיבלו דירוג (לטניסאים אמריקאים וטניסאים זרים בנפרד).
| --- | --- |
 ג'ון הנסי (ארצות הברית ארצות הברית), הודח בסיבוב הראשון  ג'ורג' לוט (ארצות הברית ארצות הברית), הודח בחצי הגמר  וילמר אליסון (ארצות הברית ארצות הברית), הודח בסיבוב השני  ג'ון ואן רין (ארצות הברית ארצות הברית), הודח בסיבוב השלישי  ג'ון דוג (ארצות הברית ארצות הברית), הודח ברבע הגמר  פרנק הנטר (ארצות הברית ארצות הברית), הפסיד בגמר  פרנק שילדס (ארצות הברית ארצות הברית), הודח בחצי הגמר  פריץ מרקור (ארצות הברית ארצות הברית), הודח בחצי הגמר:  אנרי קושה (צרפת צרפת), ניצח בתחרות  ז'אן בורוטרה (צרפת צרפת), הודח בסיבוב השלישי  בני אוסטין (הממלכה המאוחדת הממלכה המאוחדת), הודח בסיבוב השלישי  קולין גרגורי (הממלכה המאוחדת הממלכה המאוחדת), הודח בסיבוב הראשון  ז'אק בריניון (צרפת צרפת), הודח ברבע הגמר  ג'ק קרופורד (אוסטרליה אוסטרליה), הודח ברבע הגמר  ג'ק קאמינגס (אוסטרליה אוסטרליה), הודח בסיבוב השני  אדגר מון (אוסטרליה אוסטרליה), הודח בסיבוב הראשון
מנצח אליפות וימבלדון 1927 רנה לקוסט לא השתתף בתחרות. במשחק הגמר אנרי קושה מצרפת נפגש עם פרנק הנטר מארצות הברית וניצח ב-5 מערכות. באותה שנה הוא ניצח גם באליפות צרפת הפתוחה.
התחרות > תחרות הנשים

בתחרות הנשים השתתפו 58 טניסאיות שחולקו ל-4 בתים. לראשונה בוצע דירוג של הטניסיות החזקות.
הלן וילס (ארצות הברית ארצות הברית), מנצחת תחרויות 1925 ו-1927, ניצחה התחרות
מולה מלורי (ארצות הברית ארצות הברית), מנצחת תחרות 1926, הודחה בחצי הגמר
הלן ג'ייקובס (ארצות הברית ארצות הברית), הפסידה במשחק הגמר
אדית קרוס (ארצות הברית ארצות הברית), הודחה בחצי הגמר
שרלון צ'פין (ארצות הברית ארצות הברית), הודחה ברבע הגמר
מרג'ורי מוריל (ארצות הברית ארצות הברית), הודחה ברבע הגמר
פנלופ אנדרסון (ארצות הברית ארצות הברית), הודחה ברבע הגמר
מיי סאטון (ארצות הברית ארצות הברית), הודחה בסיבוב הראשון
מנצחת תחרות 1927 הלן וילס נפגשה במשחק הגמר עם הלן ג'ייקובס גם היא מארצות הברית וניצחה אותה ב-2 מערכות. באותה שנה היא ניצחה גם באליפות וימבלדון ובאליפות צרפת הפתוחה.
התחרות > תחרות זוגות גברים

בתחרות השתתפו מספר זוגות. במשחק הגמר ג'ורג' לוט/ג'ון הנסי מארצות הברית נפגשו עם זוג מאוסטרליה ג'רלד פטרסון/ג'ק הוקס וניצחו אותם ב-3 מערכות.
התחרות > תחרות זוגות נשים

בתחרות השתתפו 26 זוגות. מספר זוגות חזקות זכו בדירוג:
| --- | --- |
 הלן וילס/הייזל הוצ'קיס וייטמן (ארצות הברית ארצות הברית), ניצחו בתחרות  פנלופ אנדרסון/שרלוט צ'פין (ארצות הברית ארצות הברית), הודחו בחצי הגמר:  אדית קרוס/אנה הרפר (ארצות הברית ארצות הברית), הפסידו במשחק הגמר  מיי סאטון/הלן ג'ייקובס (ארצות הברית ארצות הברית), הודחו בחצי הגמר
במשחק הגמר הלן וילס/הייזל הוצ'קיס וייטמן נפגשו עם זוג אמריקאי נוסף אדית קרוס/אנה הרפר וניצחו אותן ב-2 מערכות.
התחרות > תחרות זוגות מעורבים

בתחרות השתתפו 26 זוגות. במשחק הגמר הלן וילס מארצות הברית/ג'אק הוקד מאוסטרליה נפגשו עם אדית קרוס מארצות הברית/אדגר מון מאוסטרליה וניצחו אותם ב-2 מערכות.
הערות שוליים

↑  מיקום תחרויות
אנרי קושה, מנצח תחרות הגברים
הלן וילס, מנצחת תחרות הנשים
פיטר ג'יימס

| --- | --- |

 לידה:  22 באוגוסט 1948 (בן 76) ברייטון, הממלכה המאוחדת 
 מדינה:  הממלכה המאוחדת 
 מקום מגורים:  סאסקס, ג'רזי 
 מקום לימודים:  בית הספר צ'רטרהאוס, רייבנסבורן 
 שפות היצירה:  אנגלית 
 תקופת הפעילות:  מ-1981 
 פרסים והוקרה:  פרס חרב היהלום (2016)  פרס בארי (2012) 
 www.peterjames.com
 
פיטר ג'יי ג'יימס (נולד ב-22 באוגוסט 1948, ברייטון - אנגליה) הוא סופר בריטי הכותב בעיקר בסוגת ספרות פשע.
השכלה וקריירה מוקדמת

ג'יימס נולד לג'ק וקורנליה ג'יימס (אנ') (יצרנית כפפות), למד בצעירותו בבית הספר צ'רטרהאוס והמשיך לבית הספר לקולנוע רייבנסבורן. בהמשך הוא בילה מספר שנים בצפון אמריקה שם עבד כתסריטאי ומפיק סרטים, עיקר עבודותו התחילה בקנדה ב-1970בתחילה עבד כעוזר, ולאחר מכן ככותב, בסדרת הטלוויזיה לילדים יוגי דוב (אנ').
קריירה

הקריירה של ג'יימס מגוונת ועוסקת בספרות, קולנוע, טלוויזה ועוד.
קריירה > ספרות

ג'יימס כתב 36 רומנים, כולל סדרת מותחן הפשע הבינלאומית רב המכר על רב פקד רוי גרייס, שנמכרו ב-21 מיליון עותקים ברחבי העולם והעניקו לו מקום ראשון 19 שבועות ברציפות בסאנדי טיימס בבריטניה, את המקום הראשון בגרמניה, צרפת, רוסיה וקנדה, הסדרה היא גם רב מכר של הניו יורק טיימס.
ספריו של ג'יימס תורגמו ל-38 שפות. בבריטניה ובארצות הברית הם מתפרסמים על ידי הוצאת מקמילן.
ב-1993 פרסמה ספרי פינגווין את הרומן שלו "Host" בעותק דיגיטלי. הספר הוא הרומן הדיגיטלי הראשון בעולם ועותק שלו שמור במוזיאון המדע בלונדון.
ג'יימס כתב מותחני פנטזיה, ספרות ריגול, מותחנים מבוססי מדע, רומן ילדים, ואת הנובלה The Perfect Murder, שהייתה 15 שבועות במקום הראשון ב-iBooks ו-45 שבועות ב-10 המובילים שלהם, הנובלה עובדה על ידי שון מק'קנה למחזה שזכה לסיבוב הופעות ב-2014 וחזר לבמה ב-2016. עיבודים בימתיים שלאחר מכן לרומנים שלו, כולם בשיתוף שון מק'קנה, כוללים את Dead Simple, Not Dead Enough ו-The House on Cold Hill אשר זכו לסיבובי הופעות לאומיים. העיבוד הבימתי החמישי שלו, Looking Good Dead מתחיל בסיבוב הופעות ארצי במרץ 2021.
סדרת רוי גרייס מופקת כעת על ידי ITV כאשר ג'ון סים משחק את התפקיד של רוי גרייס. הרומן שלו Perfect People מצולם גם כמיני-סדרה בת שמונה חלקים ב-2021. ג'יימס כיהן שתי קדנציות רצופות כיו"ר איגוד מחברי ספרי הפשע, והיה יו"ר התכנות של Theakston's Old Peculier Crime Writing Festival.
קריירה > סרטים

ג'יימס היה מעורב ב-26 סרטים בתפקידי סופר / מפיק. הרומן שלו Host משנת 1993 עובד לסרט הטלוויזיה Virtual Obsession (אנ') משנת 1998. סרטים נוספים עליהם הוא חתום כוללים את: Children Shouldn't Play with Dead Things (אנ'), The Neptune Factor (אנ'), Blue Blood (אנ'), Malachi's Cove (אנ'), The Blockhouse (אנ') בכיכובו של פיטר סלרס, Spanish Fly (אנ') בכיכובם של טרי-תומאס ולסלי פיליפס, A Different Loyalty (אנ') בכיכובה של שרון סטון, The Bridge of San Luis Rey (אנ') בכיכובו רוברט סן דה-נירו ו-The Statement (אנ') בכיכובו של מייקל קיין.
ב-2005 הסוחר מוונציה, בבימויו של מייקל רדפורד ושג'יימס הפיק בפועל עבורו, הוקרן בהועת בכורה בנוכחות הנסיך צ'ארלס וקיבל מועמדות לפרס באפט"א לקולנוע. בשנת 2006 הסרט גם זכה בפרס רצועת הכסף (אנ').
קריירה > טלוויזיה

הרומן Prophecy מ-1992 עובד לפרק הראשון של סדרת הטלוויזיה Chiller (אנ') משנת 1995. החל מ-2021, סדרת רב פקד רוי גרייס שלו מעובדת לסדרה בשם "גרייס" (אנ'), בכיכובו של ג'ון סים.
קריירה > עבודות אחרות

ג'יימס הוא פטרון ה-Sussex Police Charitable Trust, פטרון Brighton & Hove Samaritans, פטרון ה-Brighton Greyhound Owners Association Retired Greyhound Trust, פטרונו של Brighton and Hove Independent Mediation Service, פטרונו של Relate בסאסקס, פטרונו של Terrys Cross House, פטרונו של Little Green Watching, co-patron of Little Green Watch Sussex, co-patron of Little Green Watch הוא שגריר של אוניברסיטת ברייטון, הוא תומך ב-action Medical Research.